Taxi stort by brug af op N3 neerFoto: Rescue Care Paramedici ŉ Gru-ongeluk Woensdagaand in Durban is deur paramedici as “totale chaos” beskryf nadat ŉ taxi by ŉ brug afgestort en op die N3-snelweg te lande gekom het. Garrith Jamieson, woordvoerder van Rescue Care Paramedici, het gesê dit is nie duidelik hoe die ongeluk plaasgevind het nie, maar drie mense is beseer van wie twee in ŉ kritieke toestand is. Foto: Rescue Care Paramedici ŉ Voorlopige ondersoek dui daarop dat ’n motor en ŉ minibustaxi omstreeks 21:00 op die Tollgate-burg gebots het, het Jamieson gesê. “Die taxi het beheer verloor, deur die brug se versperrings geploeg en op sy dak op die N3 in die rigting van Durban te lande gekom. Die bestuurder is binne die wrak vasgevang en het ernstige beserings opgedoen.” Hy het gesê die bestuurder van die motor is ook ernstig beseer en die brandweer moes ontbied word om albei bestuurders uit die wrakke van die voertuie te sny. Nadat hulle op die toneel gestabiliseer is, is albei bestuurders en ŉ passasier na verskeie Durbanse hospitale gehaas. Die polisie sal die ongeluk ondersoek.